OpenLLM-France/wikimedia huggingface dataset:
# Títol de vapor

En termodinàmica, la qualitat del vapor és la fracció de massa liquida d'una barreja de vapor i aigua saturada; és a dir, el vapor saturat té una "qualitat" del 100% i el líquid saturat té una "qualitat" del 0%.
La qualitat de vapor és una propietat intensiva que es pot utilitzar conjuntament amb altres propietats intensives independents per especificar l'estat termodinàmic del fluid de treball d'un sistema termodinàmic. No té significat per a substàncies que no siguin barreges saturades (per exemple, líquids comprimits o líquids sobreescalfats). La qualitat de vapor és una quantitat important durant l'etapa d'expansió adiabàtica en diversos cicles termodinàmics (com el cicle Rankine orgànic, el cicle de Rankine, etc.). Els fluids de treball es poden classificar mitjançant l'aparició de gotetes al vapor durant l'etapa d'expansió.
    $\chi ={\frac {m_{vapor}}{m_{total}}}$
on $m$ indica valor de la massa.
El títol de vapor és el percentatge en massa de vapor en una barreja líquid-vapor i sol expressar amb la lletra x :
    $x={m_{v} \over {m_{v}+m_{l}}}$
El valor de $x$ varia des de 0 (líquid saturat) fins a 1 (vapor saturat). Per a valors del títol propers a 1 es té una massa de líquid petita en forma de gotetes en suspensió. Per a valors inferiors el líquid es diposita sobre el fons del recipient per efecte de la gravetat. La coexistència de líquid i vapor s'indica normalment amb el terme vapor humit o barreja de vapor saturat .

## Bibliografia

* Hougan, Olaf A.. Principis dels processos químics: Balanços de matèria i energia. Reverté, 1994, pàgina 85. ISBN 9788429140514.
# Illes del Vent

* Aquest article tracta sobre l'arxipèlag dins les illes de la Societat. Vegeu-ne altres significats a «Illes de Sobrevent (desambiguació)».
Les illes del Vent (en francès Îles-du-Vent; en tahitià te fenua Ni’a Mata’i mā) són el grup oriental de les illes de la Societat, a la Polinèsia Francesa. Comprèn les illes de Tahití, Moorea, Maiao, Mehetia i Tetiaroa. Són illes altes d'origen volcànic, excepte Tetiaroa que és un atol.
Administrativament, el grup forma una subdivisió administrativa de la Polinèsia Francesa. Amb una població de 209.980 habitants (cens del 2022), concentra el 75% del total del país, la majoria a Tahití. L'aeroport internacional de Tahití-Faa'a i el port de Papeete són els principals nusos de comunicacions.
L'expressió "del vent", o "de sobrevent", és una expressió marinera que indica el costat d'on ve el vent, especialment respecte a una embarcació. Geogràficament, s'ha utilitzat per indicar les costes o les illes orientals situades a sobrevent dels vents alisis. Tradicionalment, es coneix com a illes de Sobrevent a les illes orientals de les Antilles, i com a illes del Vent a les illes orientals de l'arxipèlag de la Societat, encara que també es pot aplicar a altres arxipèlags.
Inicialment, el nom d'illes de la Societat el va emprar James Cook pel grup d'illes de Sotavent. Els missioners britànics a Tahití anomenaven a les illes del Vent com illes Georgianes, a partir del nom que va donar Samuel Wallis a Tahití: King George III. A principi del segle xix es va estendre el nom de Societat per a tot l'arxipèlag, diferenciant els dos grups com Windward (del Vent) i Leeward (Sotavent).

## Referències

* ↑ Bagnis, Raymond. Les Îles de Tahiti (en francès). FeniXX, 1988. ISBN 978-2-307-48268-0.
* ↑ Ineich, Ivan. «Inventaire herpétologique de l'île de Maiao, archipel de la Société (Polynésie française)» (en francès). Bulletin de la Société Herpétologique de France, 130-131 : 51-63., 01-01-2009. [Consulta: 9 juny 2024].
* ↑ «Les nouveaux chiffres de populations légales 2022». Institut de la statistique de la Polynésie Française. [Consulta: 9 juny 2024].
# KF Trepça '89 Mitrovicë

* No s'ha de confondre amb KF Trepça.
KF Trepça'89 (albanès: Klubi Futbollistik Trepça'89), conegut popularment com a Trepça'89, és un club de futbol professional de la ciutat de Mitrovica, a Kosovo. L'equip juga actualment a la Superlliga de Kosovo, la primera divisió del país.

## Palmarès

* Superlliga de Kosovo (1):
** 2016-17
* Liga e Parë (1):
** 2009-10
* Kupa e Kosovës (1):
** 2011-12

## El Trepça'89 a Europa

El KF Trepça'89 va competir a la Lliga de Campions de la UEFA, per primera vegada a la seva història, la temporada 2017-18, entrant a la primera ronda de classificació. El 19 de juny de 2017, a Nyon, Suïssa, es va celebrar el sorteig, que va enquadrar-lo amb el Víkingur Gøta feroès.
| Temporada | Competició | Ronda | Oponent | Local | Visitant | Global |
| 2017–18 | UEFA Champions League | 1Q | Víkingur Gøta | 1–4 | 1–2 | 2–6 |

## Referències

* ↑ «Member associations - UEFA club coefficient ranking». UEFA.
* ↑ «A e dini se Trepça'89 nuk është formuar në vitin'89? Ja cili është viti i themelimit të klubit» (en albanian), 30-06-2017. Arxivat de l'original el 12 d’agost 2017. [Consulta: 11 d’octubre 2018].
* ↑ «Kosovo - List of Champions». RSSSF.
* ↑ «Hidhet shorti. Ja kundërshtari i Trepça'89 në Champions League» (en albanian), 19-06-2017.
# Géza Tolnay Winternitz

Géza Tolnay Winternitz (? Hongria, 1909 - Barcelona, 1 de setembre de 1989) fou un empresari i industrial català d'origen hongarès. Treballà en la indústria química i del cuir. Destacat difusor de la cultura hongaresa a Catalunya. Ha sigut un dels fundadors amb Péter Brachfeld Latzko a Barcelona el 1987 de l'Associació Cultural Catalano-Hongaresa/Catalan-Magyar Kulturalis Egyesulet, de la que en fou vicepresident. També fou president de l'Asociación Química Española de la Industria del Cuero (AQEIC) de 1982 a 1986 i el 1984 va rebre la Medalla Narcís Monturiol per la introducció de noves tècniques de fabricació d'adobs de pells que han renovat aquesta indústria.

## Referències

* ↑ «Presidents de l'AQEIC». Arxivat de l'original el 2008-07-19. [Consulta: 8 juny 2011].

## Enllaços externs

* Notícia de la seva mort a La Vanguardia, 12 de setembre de 1989.
# Front Hel·lènic

Front Hel·lènic (grec Ελληνικό Μέτωπο) fou un partit polític grec d'ideologia nacionalista fundat el 1994, que es proposa augmentar la consciència nacional i inspirar llibertat, creativitat i desenvolupament mitjançant el revertiment del que considera com a dependència de les economies i ideologies estrangeres. Advoca per la creació d'un Front Nacional d'Oposició per a construir una alternativa creïble i eficaç a l'actual sistema bipartidista.
En afers socials, ha donat suport les polítiques populistes com el restabliment de la pena de mort (abolida fa temps a Grècia), especialment per als traficants de droga. El seu president ha estat l'advocat Markos Voridis.
Va obtenir el 0,12% dels vots a les eleccions europees de 1999; el 0,18% dels vots a les eleccions legislatives gregues de 2000, i una mitjana d'1,4% a les eleccions locals de 2002, (0,9%, a Atenes, l'1,2% al Pireu, l'1,2% a Salònica, el 4,5% a Karditsa, i el 2,2% a Àtica Oriental). A les eleccions legislatives gregues de 2004, el Front va rebre el 0,09% dels vots, un resultat que el va portar a dissoldre el partit i unir-se al Reagrupament Popular Ortodox.

## Enllaços externs

* Web del front Arxivat 2005-03-03 a Wayback Machine.
* Diari del partit
# Organització Unida per l'Alliberament de Patani

L'Organització Unida per a l'Alliberament de Patani (PULO, Patani United Liberation Organization en anglès) és una organització política i militar per l'alliberament de Patani que fou creada el 22 de març de 1968 per Tuanku Biyo Kodoniyo mitjançant l'aliança de quatre petites organitzacions que es van fusionar definitivament el 1989.
A finals del 1992 es va dividir en dues faccions: la de A-rong Moo-reng i la de Hayihadi Mindosali i Hajji Sama-ae Thanam, que el 1993 van agafar el nom de PULO Consell de Direcció (PULO-LC) i un exèrcit anomenat Caddan Army; i la segona PULO Consell de Comandament de l'Exèrcit (PULO-ACC) amb un exèrcit anomenat Abudaban, liderada per Tuanku Abdul Kade fidel a Kodoniyo. La segona va conservar la bandera i emblema de l'organització i la primera va tornar a l'antiga bandera amb 4 estrelles i l'emblema
El 1995 el PULO-AC es va subdividir i A-rong Moo-reng va formar l'Abu Jihad PULO, mentre que Hajji Habeng Abdul Rohman assolia el comandament de l'altre grup i de l'exèrcit de Caddan Caddan Army.
PULO-ACC i PULO-LC van patir detencions dels seus dirigents el 1998 i part dels seus membres es van rendir, però les organitzacions com a tal encara subsististiren.
# Sinhac (Alta Garona)

Sinhac (francès Signac) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Títol Professional d'Advocat

El Títol Professional d'Advocat (TPA) és el títol professional necessari i obligatori a Espanya per a poder col·legiar-se en algun Col·legi d'Advocats d'Espanya i poder exercir l'advocacia. És anomenat també títol d'advocat (o advocada). El títol és expedit pel Ministeri de Justícia del Govern d'Espanya, i s'obté una vegada aprovada la Prova d'Estat d'Accés a l'Advocacia.
El TPA va ser creat en 2006 amb la Llei 34/2006, de 30 d'octubre, fins a l'entrada en vigor d'aquesta llei, el “títol” d'Advocat no existia com a tal a Espanya. Fins a 2011 amb la Llicenciatura en Dret solament ja podia col·legiar-se en algun Col·legi d'Advocats i exercir l'advocacia, però des d'aquest any el sistema va canviar. Espanya va reformar la pràctica legal l'any 2006. La Llei 34/2006, de 30 d'octubre, sobre l'accés a les professions d'advocat i procurador dels tribunales va introduir el Títol Professional d'Advocat:
| « | Artículo 1. Objeto y finalidad de la ley. 1. Esta ley tiene por objeto regular las condiciones de obtención del título profesional de abogado y el título profesional de procurador de los tribunales, como colaboradores en el ejercicio del derecho fundamental a la tutela judicial efectiva, con el fin de garantizar el acceso de los ciudadanos a un asesoramiento, defensa jurídica y representación técnica de calidad. 2. La obtención del título profesional de abogado en la forma determinada por esta ley es necesaria para el desempeño de la asistencia letrada en aquellos procesos judiciales y extrajudiciales en los que la normativa vigente imponga o faculte la intervención de abogado, y, en todo caso, para prestar asistencia letrada o asesoramiento en Derecho utilizando la denominación de abogado; todo ello sin perjuicio del cumplimiento de cualesquiera otros requisitos exigidos por la normativa vigente para el ejercicio de la abogacía. 4. La obtención de los títulos profesionales de abogado o procurador será requisito imprescindible para la colegiación en los correspondientes colegios profesionales. | » |
| — Ley 34/2006, de 30 de octubre. |||
D'aquesta manera l'esmentada Llei va crear aquest títol professional que abans de l'any 2006 no existia a Espanya com a tal, va establir que és el requisit bàsic per a poder col·legiar-se i exercir l'advocacia.
Per a aplicar i desenvolupar aquesta Llei es va aprovar el reglament en virtut del Reial decret 775/2011, de 3 de juny, pel qual s'aprova el Reglament de la Llei 34/2006, de 30 d'octubre, sobre l'accés a les professions d'advocat i procurador dels tribunals i es va modificar el sistema d'accés a la pràctica legal. Una vegada superada la Prova d'Estat d'Accés a l'Advocacia el Ministeri de Justícia del Govern d'Espanya atorga a aquesta persona el TPA i amb el títol pot col·legiar-se i exercir l'advocacia.

## Referències

* ↑ Stewart, Nielson Sánchez. «Título de abogado» (en castellà). [Consulta: 25 octubre 2021].
* ↑ «BOE.es - BOE-A-2006-18870 Ley 34/2006, de 30 de octubre, sobre el acceso a las profesiones de Abogado y Procurador de los Tribunales.». [Consulta: 25 octubre 2021].
# Illes del Mar de la Xina Meridional

Les Illes del Mar de la Xina Meridional (en anglès:South China Sea Islands) comprenen unes 250 illes, atols esculls i altres superfícies emergides situades al Mar de la Xina Meridional, la majoria no estan habitades i moltes estan sota l'aigua durant la marea alta, mentre algunes estan submergides permanentment. S'agrupen en tres arxipèlags:
* Les Illes Spratly, disputades entre la República Popular de la Xina, la República de la Xina i Vietnam, mentre que Malàisia, Brunei i les Filipines reclamen part de l'arxipèlag.
* Les Illes Paracel, disputades entre la República Popular de la Xina, la República de la Xina i Vietnam.
* Les Illes Pratas, disputades entre la República Popular de la Xina i la República de la Xina.
* El Macclesfield Bank, disputades entre la República Popular de la Xina, la República de la Xina i les Filipines.
* El Scarborough Shoal, disputades entre la República Popular de la Xina, la República de la Xina i les Filipines.
Hi ha dipòsits de minerals, gas i petroli a aquestes illes i sota el mar, també abunda la pesca i la vegetació. El seu control pot portar a un enfrontament bèl·lic.

## Història

Els països amb més activitat al Mar de la Xina Meridional han estat la Xina i el Vietnam.
Durant el segle xix com a part de l'ocupació francesa d'Indoxina, França reclamà el control de les Illes Spratly fins a la dècada de 1930, quan va intercanviar-ne algunes amb el Regne Unit. Durant la Segona Guerra Mundial aquestes illes van ser annexades al Japó.
La República Popular de la Xina, fundada l'any 1949, reclamà aquestes illes com a part de la província de Cantó (Guangdong), i més tard de la regió administrativa especial de Hainan.

## Reclamacions i control

La República de la Xina (RdX) donà nom a 132 de les illes del Mar de la Xina Meridional el 1932 i 1935. El 1933, el govern de la RdX protestà oficialment per l'ocupació francesa de l'illa Taiping. Després de la Segona Guerra Mundial el govern de RdX ocupà les illes abans controlades pels japonesos.

## Geografia

El llit marí conté granit paleozoic i mesozoic i roques metamòrfiques. L'ona abissal és causada per la formació de l'Himàlaia durant el Cenozoic. Excepte una illa volcànica la resta són fetes d'escull de corall.

## Referències

* ↑ http://www.globalsecurity.org/military/world/war/spratly-claims.htm Global Security
* ↑ https://www.cia.gov/library/publications/the-world-factbook/geos/pf.html Arxivat 2014-09-24 a Wayback Machine. CIA World Factbook
* ↑ «Todd C. Kelly». Arxivat de l'original el 2013-04-02. [Consulta: 12 març 2012].

## Enllaços externs

* http://paracelspratly.com
* http://community.middlebury.edu/~scs/docs/Li%20and%20Li-The%20Dotted%20Line%20on%20the%20Map.pdf Arxivat 2013-06-16 a Wayback Machine.
* http://travelvietnam.officeisp.net/Shared%20Documents/Countries%20-%20Vietnam/VietnamForeignMinistry81.pdf
* http://www.fmprc.gov.cn/chn/ziliao/wzzt/2305/default.htm
* http://sowf.moi.gov.tw/stat/year/y05-19.xls Arxivat 2012-11-06 a Wayback Machine.
# La Caixeta (Cameles)

La Caixeta és un megàlit de l'època neolítica del terme comunal de Cameles, modernament traslladat al terme veí de Corbera la Cabana, a la comarca del Rosselló (Catalunya del Nord), on també és denominat Dolmen del Còrrec de Montou.
Es trobava a la zona nord-oest del terme comunal, dalt d'una carena al nord-oest també de Vallcrosa, molt a prop del límit amb les comunes de Corbera i Corbera la Cabana, però fou desmuntat i traslladat a prop del Circuit de motocròs del Montou, del terme veí de Corbera la Cabana.

## Característiques

Descobert per Eugène Devaux entre 1934 i 1936, és un dolmen simple en bastant mal estat, principalment pel fet d'haver estat desmuntat del lloc on era i tornat a muntar a l'emplaçament actual. A causa del seu estat actual no es pot determinar a quin tipus de dolmen simple pertany. Es veu que en el seu emplaçament original havia estat desmuntat per a aprofitar les seves pedres com a abric.
Devaux informava que estava mig derruït, la taula i la porta esmicolades en molts trossos. La pedra del fons i els dos suports laterals eren encara dempeus. Un d'ells, per la part interior, presenta cinc o sis cassoletes molt juntes disposades en forma de creu.

## Vegeu també

* Llista de monuments megalítics de la Catalunya del Nord

## Referències

* ↑ Carreras i Tarrús, 2013.
* ↑ «Lloc on era la Caixeta, abans del seu trasllat, en els ortofotomapes de l'IGN». Arxivat de l'original el 2016-09-18. [Consulta: 1r setembre 2016].
* ↑ «Lloc on és ara la Caixeta, després del seu trasllat, en els ortofotomapes de l'IGN». Arxivat de l'original el 2016-09-18. [Consulta: 1r setembre 2016].

## Bibliografia

* Abélanet, Jean. Itinéraires mégalithiques : dolmens et rites funéraires en Roussillon et Pyrénées nord-catalanes (en (francès)). Canet: Trabucaire, 2011. ISBN 9782849741245.
* Becat, Joan. «26-Cameles». A: Atles toponímic de Catalunya Nord. I. Aiguatébia-Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Cameles». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Carreras Vigorós, Enric; Tarrús Galter, Josep. «181 anys de recerca megalítica a la Catalunya Nord (1832-2012)». A: Annals de l'Institut d'Estudis Gironins, 54. Girona: Institut d'Estudis Gironins, 2013, p. 31-184. Llegir-lo en línia
* Dolmen dit La Caixeta, a la base de dades Mérimée, del Ministeri de Cultura francès.

## Enllaços externs

* Pàgina web de dòlmens de Martine et Eric
* Pàgina web The Megalithic Portal
# Heinrich Schwabe

Samuel Heinrich Schwabe (Dessau, 25 d'octubre de 1789 – 11 d'abril de 1875), va ser un astrònom alemany.
Al principi era apotecari, però va capgirar la seva atenció a l'astronomia, i en 1826 va començar les seves observacions de les taques solars. En 1843 va suggerir un període de deu anys per a les taques solars (és a dir que cada deu anys el nombre de taques arriba a un màxim), però no va trobar aprovació, tot i que la seva hipòtesi va ser parcialment confirmada amb els treballs sobre geomagnetisme de Johann von Lamont. Va continuar les seves observacions que van ser utilitzades en 1851 per Alexander von Humboldt en el tercer volum del seu Kosmos . La periodicitat de taques solar està ara totalment reconeguda i Schwabe té el reconeixement d'haver fet un dels descobriments més importants en astronomia.
En 1857 Schwabe va ser distingit amb la Medalla d'Or de la Royal Astronomical Society.

## Referències

* ↑ Asimov, Isaac. «Schwabe, Heinrich Samuel». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 241. ISBN 8429270043.

## Enllaços externs

* Schwabe Verein Arxivat 2005-09-16 a Wayback Machine. (alemany)
# Front Democràtic per la Independència d'Oròmia

Front Democràtic per la Independència d'Oròmia (Front for Independent Democratic Oromiyaa FIDO) és un partit polític d'Etiòpia d'àmbit regional i base oromo, derivat del Front Islàmic d'Alliberament Oromo (ILFO) que va ampliar la seva base (abans només musulmana) el 2005 i va canviar el seu nom en conseqüència. La bandera es va modificar lleugerament però va conservar els colors tradicional (vermell-verd-vermell) i el símbol de l'arbre i estrella al mig; la inscripció alcorànica en blanc de la franja superior va desaparèixer. El 2010 fou un dels integrants del segon ULFO (Forces Unides d'Alliberament d'Oròmia com ho havia estat del primer el ILFO.

## Referències

* Pàgina web del FIDO
# Gai Cesti Gal Camerí

Gai Cesti Gal que portava l'agnomen Camerí (en llatí Caius Cestius Gallus Camerinus) va ser un magistrat romà del segle i. Va ser el pare de Cesti Gal, governador de Síria l'any 58.
Era senador i va ocupar diverses magistratures fins a arribar a cònsol l'any 35 juntament amb Marc Servili Nonià.

## Referències

* ↑ [https://quod.lib.umich.edu/m/moa/acl3129.0002.001/236?page=root;rgn=full+text;size=100;view=image;q1=GallusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 226. ]
# Orde de l'Anunciació

«Orde de l'Anunciació» té aquests significats:
* Orde de l'Anunciació de Santa Maria, orde monàstic femení fundat a França el 1503 per santa Joana de Valois
* Orde de la Santíssima Anunciació, orde monàstic femení fundat a Gènova el 1604 per la beata Maria Vittoria De Fornari Strata
* Orde Suprem de la Santíssima Anunciació, orde de cavalleria atorgada per la monarquia de Savoia
# Sonic Team

Sonic Team (SONICTEAM, Sonikku Chīmu) és una empresa japonesa desenvolupadora de videojocs establerta a Ōta, Tòquio (Japó) en el 1990, originalment coneguda com a Sega AM8. La divisió amb seu al Japó és també coneguda com a G.E. Department Global Entertainment. L'estudi ha col·laborat amb diversos estudis de japonesos de la casa, així com amb altres estudis amb seu als Estats Units com ara STI i Visual Concepts. Sonic Team és àmpliament coneguda per la seva tasca a la saga Sonic the Hedgehog.

## Enllaços externs

* Sonic Team - Lloc web oficial (japonès)
* United Game Artists perfil a MobyGames (anglès)
* Història del STI de Sega-16 Arxivat 2011-04-30 a Wayback Machine. (anglès)
# Uramisten

Uramisten és una pel·lícula hongaresa del 1985 dirigida per Péter Gárdos.

## Argument

La història tracta del duel entre un jove artista, Oszkár Sajek, i un vell il·lusionista, un antic artista lliure, que s'enfrontaven mútuament a Budapest a mitjans dels anys vuitanta, en part i casualment al món del circ de Budapest.

## Personatges

* Lipót Binder, il·lusionista - Feleki Kamill
* Oszkár Sajek, artista – Károly Eperjes
* Simi, domador de cangurs - György Dörner
* Józsi, cambrer – László Csákányi
* Virág Boldi, devorador de flames - Dezső Garas
* La mare de Sajek - Nóra Tábori
* Ági, la xicota de Sajek - Júlia Nyakó
* Szilvia, la dona de Sajek - Györgyi Tarján
* Amic de Szilvia - László Helyey
* Dudi – Dénes Ujlaki
* Dudiné – Pap Vera
* L'home al cinema - Antal Leisen
* Dona al restaurant - Sáfár Anikó
* Senyora Vitkovics – Éva Tímár
* Dr. Emil Szűcs, advocat – Ferenc Paláncz

## Premis

Al Festival Internacional de Cinema de Chicago de 1985. Va rebre l'Hugo de Plata al director novell per Péter Gárdos i al Festival Internacional de Cinema de Mont-real del mateix any va rebre el Premi especial del jurat.

## Referències

* ↑ El títol internacional en anglès és The Philadelphia Attraction
* ↑ Uramisten a mafab.hu

## Enllaços externs

* Uramisten, pel·lÍcula sencera a facebook
# La Gotellera

La Gotellera és una muntanya de 1.004 metres que es troba entre el municipi de la Sénia, a la comarca del Montsià i el de la Pobla de Benifassà als Ports.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Görgeyita

La görgeyita és un mineral de la classe dels sulfats. Rep el seu nom de Rolf von Görgey (1886-1915), mineralogista austríac.

## Característiques

La görgeyita és un sulfat de fórmula química K₂Ca₅(SO₄)₆·H₂O. Cristal·litza en el sistema monoclínic. Es troba en forma de cristalls tabulars en {001}, de fins a 8,5 centímetres, mostrant {001}, {100}, {111} i {110}. La seva duresa a l'escala de Mohs és 3,5. És una espècie isostructural amb la campostriniïta.
Segons la classificació de Nickel-Strunz, la görgeyita pertany a «07.CD - Sulfats (selenats, etc.) sense anions addicionals, amb H₂O, amb cations grans només» juntament amb els següents minerals: matteuccita, mirabilita, lecontita, hidroglauberita, eugsterita, koktaïta, singenita, guix, bassanita, zircosulfat, schieffelinita, montanita i omongwaïta.

## Formació i jaciments

Va ser descoberta a Ischler Salzberg, Perneck, a Gmunden (Alta Àustria, Àustria). Sol trobar-se associada a altres minerals com: glauberita, halita, polihalita, anhidrita, guix, cesanita i pirita.

## Referències

* ↑ «Görgeyite» (en anglès). Mindat. [Consulta: 22 agost 2016].
* ↑ «Görgeyite» (en anglès). Handbook of Mineralogy. [Consulta: 22 agost 2016].